KALLAIKÍA: A mocidade como negocio.\nA mocidade como negocio.\nLía outro día nun xornal un artigo que me fixo pensar no sutil negocio que certos sectores están levando a cabo e que ten como eixo central as novas xeracións. Alí citábanse os datos dun estudo no que se dicía que unha porcentaxe moi elevada de mozas (agora non teño a man o dato exacto), en plena adolescencia (15-16 anos), se tiña sometido (ou tiña esa intención) a unha operación de aumento de peito. Segundo os especialistas, este tipo de intervencións a semellantes idades, nas que o corpo aínda non está completamente desenvolvido, poden dar lugar a trastornos serios a nivel físico, como, por exemplo, dificultades na lactancia debido ás próteses implantadas, que poden sufrir alteracións ao desenvolverse o tamaño dos peitos durante a pubertade, e psíquicos, como a anorexia. Agora ben, a pregunta clave é, na miña opinión, de onde vén ou, mellor dito, quen crea nas mozas este desexo de facer cambios no seu corpo que son non só innecesarios senón tamén prexudiciais. Polo que eu vexo, isto provén dos canons corporais que nos veñen impostos pola moda. Pero o verdadeiro problema é, como dicía antes, esa sutil manipulación que as axencias levan a cabo, consistente en provocar que @s moz@s asocien a posesión dese canon corporal co éxito social, profesional e mesmo sentimental, e a súa carencia co fracaso. Esta campaña semioculta ten éxito nesa franxa de idade pola tendencia d@s adolescentes a seguir modelos sen cuestionalos, feito que certas "persoas" aproveitan sen que lles importe para nada a saúde das persoas que constitúen o futuro, senón encher as súas contas bancarias e montar sucursais en países dos que temos moito que aprender, como a de Zara en China, por exemplo. Nalgunhas ocasións, as tallas enormemente pequenas que nos transmiten agora como ideal teñen sido causa de trastornos alimenticios como a anorexia, que ten derivado, en máis casos dos desexables, en mortes de adolescentes.\nNesta sociedade na que vivimos, creo que unha das preguntas fundamentais debería ser: que é máis importante, as contas bancarias demasiado inchadas dalgunha "xente" ou a saúde, e mesmo as vidas, das novas xeracións? Non sei que pensades vós, pero eu creo que a pregunta, para a maioría da xente, só tén unha resposta.\nComo estes "ideais de futuro" se transmiten en gran maneira pola televisión, gustaríame facer dúas propostas: procurar ser crítico con certas informacións (sen chegar a estremos), pois aínda quedan cousas na TV. que paga a pena ver (cada vez menos, por desgraza), ou facer nosa a opinión de Groucho Marx: "Eu penso que a televisión é moi educativa: cada vez que alguén a acende, marcho á biblioteca ler un bo libro.\nMoitos saúdos e espero non ter sido radical de máis.\nEtiquetas: mocidade, moda\nParece que a sociedade toleou de todo por mor do consumismo, pois á fin todo é por vender, todo é polo diñeiro.\nImpera ese modelo de beleza precisamente porque é irreal, é dicir, non existe por natureza, non existen mulleres delgadísimas e con peitos enormes, nin homes musculosos, con pelo na cabeza e sen él no peito,nin homes e mulleres cunha pel e un cabelo perfectos, e que visten a diario coma se fosen a unha voda.\nPolo tanto, coma non existe, hai que conseguilo artificialmente, mercando produtos e servizos. Está ben pensado, sí señora. Se existisen homes e mulleres así, podedes estar seguros de que o modelo sería outro, seguramente se poñerían de mode as mulleres sen peito (así habería que operarse para reducilo), os homes sen pelo na cabeza e con él no peito (así venderíanlles productos para que lles medrase o pelo no corpo, non para depilalo, e para afeitar o da cabeza)...\nHai que ser un pouquiño crítico, tes razón, e ante todo quererse un coma é.\nE se hai xente que te quere ou te valora máis só polo físico, só por algo que se pode cambiar cunha operación oun cun cosmético, crédeme, a esa xente convén non tela preto.\nSaúdos. Canta sabedoría contida nesa última frase, pero é unha mágoa que esa idea non estea máis difundida. Gracias polo comentario.\njustamente en clase una de estas mañanas salió a relucir este tema tan candente sobre las modas...y algo que me hizo pensar al respecto,lo tan estudiado y analizado que está todo para crear de algo superfluo una "rabiosa"necesidad...todo ello me llevó a pensar,en la famosa pirámide de las necesidades de la que hablaba Maslow(que seguro, es utilizada como medio de manipulación de "masas"),por conseguir,afecto,pertenecer a un grupo,prestigio...lo que se puede llegar a hacer.De verdad podemos autorealizarnos,superarnos yendo por estos derroteros...?\nDubido moito que nos poidamos realizar dese xeito.\nBasta con observar á xente: ¿quén é máis feliz,quén ten a cabeza mellor posta e é máis estable: os/as que andan sempre pendentes do externo,maquillándose e vestíndose para que os/as demáis lles fagan máis caso ou os/as que non se preocupan diso e visten como queren,fan o que lles apetece sen pensar se está ou non de moda, axudan ós demáis, tratan con todo o mundo por igual...?\nCoñezo a xente dos dous "bandos", e non me cabe dúbida de quen se sinte mellor consigo mesmo e cos demáis,a esa xente sí que paga a pena tela preto.


Traballadores nunha fábrica. AEP\nO paro aumentou en 5.000 persoas no primeiro trimestre do ano en Galicia\nO número de desempregados aumentou en 5.000 persoas durante o primeiro trimestre do ano en Galicia con respecto ao precedente e, na comparativa coa inicial de 2018, o dato arroxa 32.600 parados menos que hai un ano. No mesmo trimestre de 2019, a ocupación diminuíu en 7.900 persoas, respecto da cifra do inmediatamente anterior, mentres que nos últimos doce meses o número de ocupados aumentou en 30.100.\nNo conxunto de España, o número de ocupados diminuíu en 93.400 persoas durante o primeiro trimestre do ano, ata os 19.471.100 traballadores, perdendo así os 19,5 millóns de empregos logrados na segunda metade de 2018 que non se alcanzaban desde 2006. Segundo a Enquisa de Poboación Activa (Epa), publicada este xoves polo Instituto Nacional de Estadística (Ine), o número de desempregados aumentou 49.900 persoas e situouse nos 3.354.200 parados, o que elevou 25 centésimas a taxa de paro, ata o 14,7%.\nA poboación activa diminuíu en 43.500 persoas ao peche do primeiro trimestre, que este ano non se beneficiou dos efectos da Semana Santa ao celebrarse integramente en abril, mentres que o ano pasado si tivo un impacto no emprego xa no mes de marzo e, a pesar diso, perdéronse 124.200 ocupados. En termos interanuais, o emprego aumentou en 593.900 persoas (3,16% máis), en tanto que o paro diminuíu en 441.900 persoas (11,6% menos).\nA destrución de emprego do primeiro trimestre contabilizouse no sector servizos, con 109.200 ocupados menos, xa que a agricultura gañou 14.100 traballadores e a construción e a industria mantivéronse sen cambios. O emprego a tempo completo diminuíu en 99.400 persoas, mentres que o de tempo parcial aumentou en 6.000 ata os 2,9 millóns —máximo da serie histórica—, de forma que se incrementou unha décima a porcentaxe de persoas que traballan por baixo da xornada habitual (ao 14,9%).\nO número de autónomos creceu en 1.600 persoas, debido ao aumento das axudas familiares e membros de cooperativas, que compensaron o descenso de 9.300 empleadores. Mentres, o número de asalariados reduciuse en 95.800 persoas, debido ao descenso dos contratados temporais (185.800 persoas), mentres que os indefinidos aumentaron en 89.900 ata os 12,12 millóns de persoas —máximo da serie histórica—, reducíndose así case un punto a taxa de temporalidade (ao 25,88%).\nO emprego no sector privado diminuíu en 96.100 persoas, ata os 16,26 millóns de ocupados, e o emprego público aumentou en 2.600 persoas, ata 3,2 millóns, marcando así a maior cifra desde finais de 2011.\nO emprego incrementouse entre os traballadores de entre 30 e 34 anos e nos maiores de 45 anos, sobre todo entre os de máis de 55 anos, mentres que no resto desas idades a tónica xeral é de descenso da ocupación.\nAndalucía (15.900 traballadores máis), País Vasco (5.300) e Estremadura (5.100) son as rexións que rexistraron o maior aumento do emprego no primeiro trimestre do ano, en tanto que os maiores descensos se deron en Baleares (40.000 ocupados menos), Castela e León (26.200) e Canarias (20.900).\nRespecto ao desemprego, o incremento rexistrouse principalmente nos servizos (69.800 desempregados máis), seguidos da industria (8.600) e a construción (2.500), en tanto que na agricultura apenas rexistrou cambios. Pola contra, reduciuse entre os desempregados que buscan o seu primeiro emprego (en 8.800) e entre os que perderon o seu fai máis dun ano (22.800), ata situar o número de parados de longa duración nos 1,3 millóns de persoas, mínimo en dez anos.\nEspaña perde 93.400 empregos ata marzo e baixa de 19,5 millóns de...


Unhas 3.000 persoas tomaron parte nunha marcha na que se esixiu ao Goberno da Xunta de Galiza a paralización inmediata dos traballos nunha canteira na que “queren botar unha cantidade de residuos equivalente a 100 'prestiges'”.\n[Imaxe: Lorena Cao] Máis de 3.000 persoas tomaron parte na marcha\nEsta xornada desenvolveuse na Casalonga unha marcha cara a canteira da zona, que congregou a máis de 3.000 persoas pese ao precipitado da convocatoria, organizada en tres días.\nO descubrimento do baleirado da lagoa na segunda-feira motivou diferentes denuncias desde a Plataforma Casalonga Limpia de Residuos -a Augas de Galicia en fiscalía e en Medio Ambiente, a Dirección Xeral de Minas e a Medio Ambiente-, e foi o detonante da convocatoria desta manifestación.\nNa marcha, que tivo lugar nun ambiente distendido, destacaron, ademais de numerosas camisetas da plataforma, pancartas caseiras con diferentes motivos e lemas, como as protagonizadas polos patos e ras da canteira, que se preguntaban “a onde irían agora”.\n"Paralización ordenada, pero non executada"\nXa a altura da lagoa procedeuse a un acto de peche no que a Plataforma Casalonga Limpa de Residuos informou aos asistentes dos movementos que tanto a empresa explotadora da canteira como a propia plataforma fixeran na última semana, desde que se tivo noticia do inicio do proceso de baleirado até a súa paralización temporal, coa correspondente sanción aos responsables da vertedura. Con todo, os asistentes puideron comprobar que a devandita paralización “foi ordenada pero non executada pois continúa a fluír auga da canteira”.\nEste acto final tamén contou coa intervención do biólogo Pablo Gómez Sande, quen alertou da “contaminación biolóxica” que se está a producir co baleirado da lagoa, “debido á liberación de especies exóticas potencialmente invasoras que se atopan na lagoa da canteira, como o carpín dourado ou o plumeiro da Pampa”.\nA noticia de última hora que comunicaron desde a plataforma e que os manifestantes escoitaron “co corazón encollido” foi a confirmación de voaduras na canteira para esta terza ás 10:30. Tras escoitar a noticia, os asistentes comezaron a comunicarse uns aos outros a necesidade de xuntar xente este martes á mañá na canteira para impedilas.\nFinalmente, rematouse coa petición ao Goberno da Xunta de Galiza da paralización inmediata dos traballos da canteira, e recordóuselle á veciñanza que hai que “seguir en loita” pois só cambios nas leis autonómicas ou estatais poden “paralizar para sempre este atentado contra a saúde pública que se está a producir ao permitirse que antigas canteiras poidan converterse en vertedoiros coa excusa da súa restauración”.\nsocial canteira casalonga\nFalece o catedrático da USC Xosé Luís Quiñoá\nRaquel C. Pérez 18/02/20


Fábrica de Ares80-1 de China de vidro balcón e provedores | Kinzon\nBalcony Glass é parte integrante da maioría dos balcóns. Aumentan o fluxo de luz ademais de facer que o balcón pareza máis moderno e acolledor. Do mesmo xeito que coa barandilla de vidro e o esgrima de vidro, o balcón de vidro requírese normalmente de material específico e usa métodos específicos para o vidro temperado seguro. O vidro deberá ser substituído durante accidentes, mantemento e tamén durante o remate do edificio.\nVentá do balcón-Ares80-1\nVentá do balcón\nHai un perfil de pista de escaleira para evitar auga e po para as ventás do balcón\nHai un gran nivel de facilidade e estilo ao usar ventás de balcón. Deseñada con perfección aguda, a ventá de cristal do balcónAres80-1 permite que o vento poida entrar na súa casa con só un rápido empurrón. A sala case pode estar insonorizada e illada da contaminación exterior cando está pechada.\nFiestra de vidro do balcónAres80-1 incorpora dous ou máis raios horizontais colocados na pista con rolos para desprazarse ou desprazarse cara ao lado. Cun movemento completo de guindas dun extremo a outro extremo, a xanela ofrece un gran espazo de ventilación. Tanto se se trata do seu balcón, dormitorios ou grandes salóns, a ventá do balcónAres80-1canse perfectamente e engade o seu estilo contemporáneo para unha casa brillante.\nCALES CARACTERÍSTICAS E BENEFICIOS DA VENTAL DE BalcónAres80-1:\n1. Dispoñible nunha variedade de cores e deseños\n2. Fabricación personalizada para aberturas xigantes\n3. Excelente illamento térmico, acústico e contra o po cun selo hermético\n4. Sistema de bloqueo multipunto a solicitude\n5. Opción dobre e única de vidro\n6. Pista de choiva e peitoril para evitar as filtracións de augas pluviais\nAnterior Ventá doblante de aluminio Ares75FT\nSeguinte: Xanela deslizante con mosquiteiro Ares80-1\nXanela de vidro de aluminio\nVentá deslizante de aluminio con rede\nXanela deslizante con mosquiteiro Ares80-1


Os comunicados de prensa de especialistas / autores para a industria da carne\nArtigos de prensa de especialistas da industria da carne. autores expertos escribir textos para ti, especialmente para a industria da carne comercio e do carniceiro.\n_ Unha empresa saudable precisa de bos e motivados funcionarios. Sexa en vendas, produción, administración ou en desenvolvemento. Literatura e empresa de consultoría para a industria da carne.\nEditorial Oficina Heike Sievers\n_ Textos con sentido e razón. Temas con bo gusto.


OUTRA MULLER VAI SER LAPIDADA EN IRÁN\nUn novo caso dunha muller iraní, Sakineh Mohammadi, condenada a morte por lapidación. O seu crime "adulterio". Anteriormente recibiu xa 99 lategazos por "manter unha relación ilícita". Coma ten sucedido noutros casos, o xuizo foi unha farsa sen as mínimas garantías. O avogado de Sakineh pediu á Comisión de Amnistía e Indulto iraní que revise a súa causa. Se esta comisión rexeita a súa demanda, Sakineh será entón lapidada. Por moito que se repitan estes abusos contra os dereitos Humanos, contra o dereito á vida, non podemos nin debemos resignarnos. Todo o contrario, debemos esixir ás autoridades iranianas que non executen a Sakineh e que suspendan todas as execucións por lapidación.\nDesde GZ-Israel facemos un chamado para que reenvíes esta mensaxe a todas as persoas que poidas. As nosas voces unidas poden e deben deter as pedras e salvar a súa vida. Non é a primeira vez que grazas á presión internacional foron conmutadas condenas a lapidación na república islámica de Irán e lamentablemente non será a derradeira.


» Crónica » Alfredo Llano fixo unha valoración positiva da xuntanza mantida este xoves en Santiago co xerente do consorcio da igualdade e do benestar. O rexedor anunciou que na primavera se procederá a axardinar a nova escola infantil de BurelaCronica3.com A Mariña - costa de Lugo - información da Mariña lucense\nAlfredo Llano fixo unha valoración positiva da xuntanza mantida este xoves en Santiago co xerente do consorcio da igualdade e do benestar. O rexedor anunciou que na primavera se procederá a axardinar a nova escola infantil de Burela\nBurela, 8 de febreiro de 2018. O alcalde de Burela, Alfredo Llano, reuniuse hoxe co xerente do Consorcio da Igualdade e do Benestar, Perfecto Rodríguez, para falar das dúas escolas infantís que hai no concello. Llano e Rodríguez analizaron a débeda que teñen contraída os Concellos co Consorcio e que vai dos anos 2008 ao 2016. Durante ese período terían que ter aportado 1.500 euros ao ano por alumno mentres que agora o que teñen que pagar é 900 euros por alumno ao ano. O Consorcio establece un prazo de 5 anos para aboar a débeda pendente.\nO rexedor burelés dixo que “tivemos unha reunión, eu penso que moi positiva, co xerente do Consorcio de Igualdade e Benestar, Perfecto Rodríguez, e estivemos organizando un pouco todo o que concirne ás escolas infantís de Burela. Hai unha serie de cuestións que quería aclarar, e está disposto a colaborar para que todo marche perfectamente. Hai que dicir que as dúas escolas infantís que están en Burela agora mesmo están exercendo o seu servizo perfectamente. Había algún tema derivado das obras que tivemos que aclarar e había algunha cousa que tivemos que subsanar, e como a reunión tamén foi con técnicos penso que vai estar subsanado todo en breve”.\nAlfredo Llano contou que “hai unha cuestión que preocupa porque hai unha débeda histórica derivada do pago que tiñan que facer todos os Concellos, que ata de agora non pagaban nada. Hai unha débeda histórica desde 2008 e agora hai que aplicala de acordo co convenio coa FEGAMP e a Consellería, polo tanto hai que facelo efectivo. Lembrar que sería 900 euros por alumno/ano, e cada concello ten que encargarse do mantemento, do consumo de electricidade, da calefacción e da limpeza. Ese convenio antes estipulaba 1.500 euros por alumno e ano e agora son 900 por alumno e ano”.\nO alcalde manifestou que “a débeda de Burela imos tentar chegar a un acordo este ano 2018 para que se empece a aplicar a partir do final do 2019 ou para o ano 2020 que se empece a pagar de acordo co convenio. Ese convenio di que esa débeda que teñen os concellos co Consorcio vaise facer en cinco anualidades e van ser limitadas ao 50% da débeda que teñan, e tamén se poden incluír todas aquelas obras de investimentos que se fixeron nas escolas infantís. Así que trataremos de mirar canto se debe e telo en conta para orzamentos posteriores e deixar cartos suficientes para ir pagando. Hai que reunirse a través dunha comisión de seguimento, hai que analizar todos os gastos que hai ata o de agora, porque a partir do ano 2017 xa estamos aplicando o convenio nas dúas escolas infantís. Este ano deixamos en Burela 155.000 euros para pagar o noso aporte ás escolas infantís”.\nLlano comentou que “quedamos en mirar todos aqueles investimentos que haxa que facer en calquera das dúas escolas, para facelos desde o Concello e o que custen descontalo do aporte que temos que facer anual. Pode ser unha boa medida posto que iso axilizaría as obras a levar adiante. Tamén quedamos de axardinar a escola infantil nova de cara á primavera”.\nE engadiu: “ademais preguntei se a Xunta, dado que as escolas infantís son unha responsabilidade directa, vai asumir gastos que son moi caros para os Concellos. Por exemplo no noso, hai que lembrar que aportamos o solar, aportamos o 40% de todo o custe da obra, e tivemos que facer inversións como o peche perimetral e outras obras para que se puxera en funcionamento rapidamente. Imos tratar que aquelas obras que fixemos como investimento na nova escola infantil se teñan en conta agora ao pagar o convenio”.


Discos duros... e silandeiros! - Código Cero - Diario Tecnolóxico de Galicia\nDiscos duros... e silandeiros!\nvenres, 4 de maio do 2007 Raquel Noya\nA Western Digital Corp. (NYSE:WDC) vén de anunciar a súa nova gama de discos duros para produtos de gravación de audio e vídeo -un dos mercados de maior crecemento na actualidade-, deseñados para achegar meirande fiabilidade, un funcionamento máis silandeiro e un menor índice de consumo. Estes dispositivos, os discos duros WD AV de 3,5 polgadas, están dispoñibles a través da rede de distribución da compañía en capacidades de 80 XB ata 500 XB e segundo os fabricantes, “o seu bo rendemento, fainos idóneos para unha ampla gama de aplicacións de gravación de audio e vídeo”.\nForon creados especificamente para operar sen interrupcións, transferindo contidos de audio e vídeo e na súa cualificación (previa á saída ó mercado), obtiveron un tempo medio dun millón de horas entre fallos, “un resultado moi superior á dos discos estándar de sobremesa”, din.\nAdemais, os discos WD AV incorporan a prestación ramp load de WD, que coloca o cabezal fóra da superficie do disco durante o arranque e a detención, e cando o disco non está operativo, unha función que asegura que o cabezal nunca toque a superficie do disco reducindo o seu desgaste e aumentando a fiabilidade por moito máis tempo.\nAsemade, a tecnoloxía única IntelliSeek, que incorporan os discos de WD, calcula a velocidade óptima de procura para eliminar movementos rápidos do activador (que normalmente produce ruído e require enerxía), de xeito que o cabezal chega ó seguinte sector obxectivo xusto no intre de ler o seguinte bloque de información. Grazas a este movemento progresivo, os WD AV reducen o consumo de enerxía en máis dun 60 por cento, achegando unha acción de busca silandeira e sen vibracións.\nEsta diminución do ruído faise practicamente imperceptible polo oído humano debido ás carcasas de aceiro inoxidable e ás pezas deseñadas con precisión que minimizan ó máximo os niveis de son para as aplicacións de audio e vídeo.\nCómpre dicir, por último, que ademais de “silenciosos, fiables e de baixo consumo”, os fabricantes deseñaron os discos WD AV con tecnoloxía SilkStream, o que fornecerá de prestacións simultáneas en cada un dos 12 fluxos de alta definición.


A "precariedade" farta o persoal das fundacións de investigación sanitaria, que esixe xa un convenio galego - Praza Pública\nRolda de prensa dos comités de empresa das fundacións de investigación sanitaria de Galicia CC-BY-NC-SA CIG\nAs fundacións de investigación sanitaria naceron en Galicia entre os anos 90 e 2000. Impulsáronse coa intención de axudar o máximo posible, cos mellores materiais e medios, ao labor investigador no ámbito hospitalario. Vinculadas aos servizos clínicos, pescudan sobre enfermidades, diagnósticos, tratamentos e mellora da situación dos doentes. Son, xa que logo, claves e fundamentais no benestar e no sistema de saúde público.\nNa actualidade, a Fundación Biomédica de Galicia Sur, a Profesor Novoa Santos e o Instituto de Investigación Sanitaria de Santiago de Compostela moven máis de 26 millóns de euros anuais e suman 440 traballadores. Deles, segundo denuncia o persoal, tan só entre un 10 e un 15% conta cun contrato indefinido. Sofren, din, “precariedade” en distintas formas: con contratacións temporais encadeadas –a maioría en fraude de lei”–, nula estabilidade, salarios baixos que non son acordes ao nivel profesional –non acadan o nivel da función pública no Sergas–, inexistencia dunha carreira investigadora que garanta a continuidade dos proxectos, carencias en seguridade e hixiene laboral ou recortes en investimento.\nNas fundacións de investigación sanitaria traballan 440 persoas; só entre o 10 e 15% teñen contrato indefinido e denuncian "precariedade", nula estabilidade, salarios baixos ou falta de carreira investigadora\nAsí o denunciaron este mércores os presidentes dos comités de empresa dos tres centros, que relatan unha situación “insostible” para a que demandan unha solución: un convenio colectivo galego para todas as traballadoras e traballadores destes organismos”, tal e como ocorre noutras autonomías.\nMalia que consideran atopárense nunha situación anómala “insostible no tempo”, os tres presidentes dos comités de empresa –Paula Cerezo, Alejandro Lamelo e Ezequiel Álvarez– denuncian o “desleixo” da Administración, que non amosou “ningún interese en negociar o primeiro convenio proposto” tras a creación dos devanditos comités. Segundo din, tanto a Consellería de Sanidade como a Axencia de Coñecemento en Saúde (ACIS) “desvinculáronse totalmente do proceso negociador ao desestimar o noso requirimento, feito a través do Consello Galego de Relacións Laborais”. Unha solución que non chega malia que a levan demandando máis de seis meses.\nNeste mércores, o persoal denunciou que “casualmente” este martes, e logo de que se convocase a rolda de prensa, as fundacións da Coruña e Santiago comprometéronse á negociación do convenio de forma individual. Os comités responderon reclamando “unha única negociación a nivel galego”, coas tres entidades a un tempo e para negociar “un único convenio a nivel galego”, polo que agardan que a entidade viguesa, que tamén se reunirá con eles, se sume. Ademais, dan quince días á Administración e ás fundacións para que dean unha resposta, que agardan sexa positiva, antes de iniciar unha mobilización.\nO persoal das fundacións demandan un convenio colectivo galego para todo o persoal e denuncian o "desleixo" da Administracións ante as súas reclamacións para negocialo\nTras a creación dos comités hai un ano, impulsouse tamén un comité intercentros. Reclamaron xuntanza cos xerentes das áreas sanitaras implicadas e coas directoras das fundacións para informar da súa folla de ruta. Tamén unha reunión co conselleiro de Sanidade, que, segundo din, non os recibiu. Si falaron coa directora de ACIS, hai xa medio ano, para propoñerlle ser mediadora nunha negociación, opción que apoiou o Consello Galego de Relacións Laborais (CGRL). Pero nada máis souberon ata que nesta semana o ACIS respondeu ao CGRL rexeitando a proposta e emprazando a unha negociación con cada institución por separado.\nO Sergas aposta pola negociación para "continuar o proceso de homoxeneización" nas fundacións, "neste caso nas condicións laborais do persoal"\nConsultada por Praza.gal, a Consellería de Sanidade asegura que os representantes dos traballadores e os presidentes das fundacións, os xerentes das EOXIs da Coruña, Santiago e Vigo, “están a manter conversas para iniciar un proceso de negociación, a través das direccións das fundacións, que continúe o proceso de homoxenización, neste caso nas condicións laborais do persoal”. “É importante manter a aposta pola investigación en Galicia, neste caso dentro do ámbito sanitario, e por iso son necesarios todos os pasos que se están dando neste sentido”, insiste, sen aludir explicitamente a un convenio colectivo común.\nPorque Sanidade lembra que en Galicia “había sete fundacións que se ocupaban da investigación nos distintos complexos hospitalarios” e que a tal hora “están xa agrupadas en tres fundacións que coinciden cos ámbitos das universidades e cos dos institutos de investigación”. Ademais, advirte que no país hai dous institutos de investigación acreditados polo Carlos III, “o que marca o nivel de excelencia no seu labor”.


(Redirixido desde "José María Martín Rodríguez")\nVasco de Caracas\nO fusilamento do seu pai Joaquín Martín secretario xeral do Concello da Coruña en 1936 a mans de militares do bando nacional, fixo que a súa familia emigrase a Buenos Aires, Arxentina. Alí comezou a súa carreira como futbolista que compaxinaba co traballo de debuxante sendo ilustrador na revista Austral e facendo caricaturas nos bares da cidade.\nIniciou a súa carreira no Banfield, pasando posteriormente polo Vasco de Caracas e Angers SCO.\nNa tempada 1950–51 fichou polo FC Barcelona, onde na súa primeira campaña participou en 21 encontros e conquistou o título de liga. Na tempada 1951–52 e adestrado por Ferdinand Daucik, xogou 22 partidos, logrando novamente o título de liga, ademais da Copa do Xeneralísimo e a Copa Latina. En xuño de 1952 debutou como internacional. Na tempada 1952–53 xogou tan só 12 partidos, pero conseguindo novamente o título de liga, Copa do Xeneralísimo e Copa Eva Duarte.\nCheché Martín xogou un único encontro coa selección española. Era un partido contra Irlanda o 1 de xuño de 1952, que rematou con victoria española (6–0). Cheché xogou o encontro completo.\nNa tempada 1968–69 adestrou o Deportivo da Coruña, en Primeira División, logrando quedar no 10º posto da táboa. Na campaña 1969–70 continuou no equipo coruñés, descendendo ao final do exercizo a Segunda División.\nNa tempada 1974–75 fichou polo Recreativo de Huelva, no que estivo as 20 primeira xornadas. Foi destituído debido aos malos resultados (4 victorias, 7 empates e 9 derrotas) e o seu substituto foi Pedro Eguiluz.\nNa tempada 1975–76 volveu ao Deportivo da Coruña, substituíndo na xornada 33 a José Antonio Naya, quedando ao final da campaña a 5 puntos dos postos de ascenso directo a Primeira División. Na tempada 1976–77 empezou adestrando o Deportivo o arxentino Héctor Rial, sendo substituído por Cheché Martín na xornada 14. No equipo galego estivo 14 xornadas, sendo substituído por José López, que a falta de 6 partidos foi substituído por Juan Arza. Martín colleu o Dépor no 11º posto e deixouno no 8º lugar no momento da súa substitución. Ese ano o equipo quedou en media táboa.\nCopa Eva Duarte (1): 1952–53\nTraído desde "https://gl.wikipedia.org/w/index.php?title=Cheché_Martín&oldid=5094462"\nA última edición desta páxina foi o 20 de marzo de 2019 ás 12:12.


A Deputación de Lugo aproba por unanimidade solicitar que a Cova de Eirós sexa BIC\nINICIO Novas A Deputación de Lugo aproba por unanimidade solicitar que a Cova de Eirós sexa BIC\nLugo, a 31 de xullo de 2012. No Pleno da Deputación de Lugo de hoxe foi aprobada por unanimidade unha moción do Bloque Nacionalista Galego na que se pide que a Deputación Provincial traslade á Xunta a solicitude formal de que a Cova de Eirós de Triacastela sexa declarada como Ben de Interese Cultural. Á súa vez, todos os grupos con representación política na Deputación foron instados por ADEGA e a Asociación sociocultural de O Iribio a posicionarse ao respecto da máxima protección patrimonial legal deste xacemento paleolítico. Ambos os dous colectivos xa pediran a declaración de BIC para a Cova de Eirós en xullo de 2009 e, de novo, en maio deste ano diante da Dirección Xeral de Patrimonio Cultural sen, polo de agora, obter resposta por parte deste departamento da Xunta.\nDesde o punto de vista de ADEGA e da Asociación Sociocultural do Iribio, a Cova de Eirós de Triacastela garda no seu interior un valioso patrimonio arqueolóxico, con restos de fauna e flora do cuaternario, entre os que os que destacan as pegadas do Ursus espelaeus (oso cavernario) que demostran que esta especie habitou nesta cova. Isto é moi importante xa que estes restos do Oso cavernario na Cova de Eirós indican que Galiza é o hábitat máis occidental onde morou esta especie do Pleistoceno. Así o mostran os traballos da doutora Aurora Grandal e do doutor Xoán Ramón Vidal Romaní da Universidade da Coruña.\nAdemais, no ano 2008 arqueólogos vencellados ás universidades de Santiago de Compostela, de Cantabria e da Rovira i Virgili, confirmaron a fins do verán pasado o achado de materiais líticos que, sen dubidar, están adscritos ao Paleolítico Medio, datados por cronoloxía absoluta en 118.000 anos, e no Paleolítico Superior, datados entre 29.000 e 22.000 anos, correspondentes ao período Gravetiense, o dos humanos neandertais, até agora inédito en Galiza.\nTamén, como resultado destas escavacións aparece un colgante datado en 26.000 anos, encontrado na zona máis externa da Cova de Eirós, e unha agulla de coser que nos mostra xa unha serie de habilidades adaptativas para a construción de roupa de protección para o duro clima que, naquela altura, había no territorio, máis frío do que na actualidade.\nADEGA e a Asociación sociocultural do Iribio congratúlanse de que o Organismo Provincial de Lugo se una ás súas reclamas de protección deste xacemento de grande valor histórico e salienta a importancia da súa localización nas proximidades do Camiño de Santiago, o que lle podería dar aínda un maior valor engadido a este punto da rota dos peregrinos, como unha xanela aberta á nosa historia máis recuada nos tempos.


A Federación de Montañismo e o concello estudan a creación de zonas de escalada en Mondoñedo - Xornal de Lugo\nA Federación de Montañismo e o concello estudan a creación de zonas de escalada en Mondoñedo\nConcello de MondoñedoFederación Galega de MontañismoEscola de Montaña\nA alcaldesa de Mondoñedo, Elena Candia, mantivo un encontro de traballo con Nacho Jorge, vicepresidente da Federación Galega de Montañismo e con Quico Jorda, técnico da Escola de Montaña, cos que estudou as posibilidades de cara a crear zonas de escalada no municipio.\nNa reunión, os asistentes valoraron a idea de implementar deportes de montaña en Mondoñedo, nomeadamente a escalada. Así, estudarán diferentes emprazamentos para colocar este tipo de áreas, como unha forma de dinamizar o turismo activo.\nDesde a Federación Galega de Montañismo comprometéronse a presentar unha memoria sobre as mellores zonas para practicar esta modalidade deportiva en Mondoñedo, así como o seu impacto para a economía local ou o medio ambiente.\nNacho Jorge e Quico Jorda trasladáronlle á rexedora as posibilidades iniciais que ofrece o Concello en relación coas zonas de escalada. O Goberno local prestaría a súa colaboración para a adecuación de sendeiros ou a limpeza da maleza nos sitios elixidos.\nBalseiro: “Os orzamentos impulsarán a primeira fase de remodelación do Hospital comarcal”


A Xunta analiza a aplicación da intelixencia artificial na Administración pública\nA directora da EGAP, Sonia Rodríguez-Campos, inaugurará mañá xoves o curso monográfico A intelixencia artificial na Administración, que será clausurado o venres polo ex-presidente do Consello de Estado, José Manuel Romay Beccaría\nA implantación dos sistemas de IA no ámbito público e o respecto aos dereitos fundamentais dos cidadáns ou a seguridade na aplicación das novas tecnoloxías serán algúns dos asuntos que se abordarán\nA Xunta analizará a aplicación da Intelixencia artificial na Administración pública nunha xornada monográfica que reunirá durante dous días na sede da Escola Galega de Administración Pública (EGAP) a destacados xuristas, investigadores e empregados públicos. A directora da EGAP, Sonia Rodríguez-Campos inaugurará o xoves 9 o curso monográfico, que será clausurado o venres 10 polo ex-presidente do Consello de Estado, José Manuel Romay Beccaría.\nA intelixencia artificial na Administración afondará nas vantaxes da aplicación da intelixencia artificial nas Administracións públicas, para lograr unha maior eficiencia, eficacia e axilidade na súa xestión. A implantación dos sistemas de IA no ámbito público, facéndoos compatibles co respecto aos dereitos fundamentais dos cidadáns ou a seguridade na aplicación das novas tecnoloxías serán outros asuntos que se abordarán.\nEstudiarase tamén a proposta da Comisión Europea de Regulamento da IA, que prevé o establecemento dunha normativa sólida e flexible na UE, que permita facer compatible a rápida evolución da tecnoloxía coa xestión de riscos, sen prexudicar a innovación ou incrementar os custes da introdución de solucións de intelixencia artificial no mercado.\nPrograma do xoves 9\nTras o acto inaugural, que se celebrará ás 12.00 h., intervirá o catedrático de Dereito Administrativo da Universidade Pablo de Olavide de Sevilla, Eduardo Gamero Casado, que falará sobre o marco xurídico da intelixencia artificial como soporte á toma de decisións do sector público. A continuación, o catedrático de Dereito Administrativo da Universidade de Oviedo, Alejandro Huergo Lora falará sobre o control e a impugnación das decisións administrativas baseadas na intelixencia artificial.\nXa pola tarde, o profesor de Dereito Mercantil da Universidade de Vigo, Pablo Fernández Carballo-Calero, abordará a relación entre a intelixencia artificial e o dereito á propiedade intelectual, e a interventora do Concello de Chiclana (Cádiz), Eva María Mota Sánchez, expoñerá as claves da intelixencia artificial e o control da Administración local: auditoría algorítmica.\nA ESEI de Ourense acolleu en maio a primeira edición do MakerCamp\nNo mes de maio, a Escola Superior de Enxeñaría Informática do Campus de Ourense acolleu a primeira edición de MakerCamp, unha iniciativa organizada no marco do proxecto Interreg Emprende Makers que permite a 25 rapazas e rapaces achegarse dun xeito lúdico e práctico á programación, deseño e impresión 3D, videoxogos e robótica. A idea é fomentar que este colectivo, ademais de consumidores de tecnoloxía, sexan no futuro creadores dela.\nA actividade está organizada polo Concello de Ourense, a través da área de Formación Ocupacional, Desenvolvemento Local e Promoción Económica, líder do proxecto Emprende Makers, e a Escola Superior de Enxeñaría Informática do Campus, membro tamén do proxecto. Emprende Makers, explica Francisco Javier Rodríguez, director da ESEI, “busca fomentar o emprendemento en adultos pero tamén que as novas xeracións se acheguen a este mundo de oportunidades tecnolóxicas”. As rapazas e rapaces, apunta, xa son nativos dixitais e elementos como tabletas e robots forman parte do seu ocio. “O que queremos é que se acheguen tamén á programación desde pequenos”, afirma o reponsable académico. De feito, arredor da metade das e dos participantes neste primeiro campamento son nenas, facendo fincapé Francisco Javier Rodríguez na importancia de rachar a fenda de xénero no eido TIC. No MakerCamp rapazas e rapaces de entre 8 e 11 anos levan a cabo actividades baseadas na experimentación e no descubrimento relacionadas co mundo maker e as novas tecnoloxías: constrúen, programan e controlan robots pensados para o ámbito educativo; deseñan e imprimen as súas primeiras creacións en 3D; mergúllanse en mundos de Realidade Virtual e aprenden a programar os seus primeiros videoxogos con linguaxes básicas visuais. “Ademais de pór aos nenos e nenas en contacto con estas tecnoloxías, o obxectivo destes talleres é fomentar neles a visión de inventores, de creadores, non só de consumidores de tecnoloxía”, sinala Pablo Novoa, docente da actividade. Nunha “contorna superestimulante” para elas e eles, engade, “teñen a percepción de que están xogando cando en realidade están aprendendo a programar, pensamento computacional e, segundo a idade, conceptos de electrónica, realidade virtual ou impresión 3D”. Ademais desta edición, a iniciativa volverá a repetirse o 27, 28 e 29 de xuño e o 30 de xuño, 1 e 2 de xullo, contando cunha media de 25 participantes en cada campamento.\nO proxecto Emprende Makers foi aprobado na segunda convocatoria do programa Interreg V A España-Portugal (Poctep) 2014-2020 e está co-financiado nun 75% polo Fondo Europeo de Desenvolvemento Rexional (FEDER). Liderado polo Concello de Ourense, ten como entidades beneficiarias, na parte galega, á Secretaría Xeral de Emprego da Xunta de Galicia, á Deputación de Ourense e á Universidade de Vigo, e por parte lusa ás cámaras municipais de Paredes de Coura, Melgaço e Vila Nova de Famalicão e á Universidade do Minho.\nO número de empresas do Hipersector acada as 3.919 cun crecemento do 2,3% no último ano.\nA suba de emprego no Hipersector TIC ven encabezada polo emprego feminino, cun forte incremento, do 6,9%.\nA nivel laboral destacan A Coruña e Pontevedra como as provincias que concentran unha gran parte do emprego xerado polo Hipersector TIC, cunha porcentaxe total do 87,9% de traballadores. Atendendo unicamente ao sector TIC, o incremento do emprego en ambas provincias aproxímase ao 10%. No sector contidos hai un incremento xeneralizado do emprego nas 4 provincias galegas.\nO 8,4% das entidades galegas de 10 ou máis empregados compraron nova tecnoloxía, esta porcentaxe supera o valor estatal (7,2%). Galicia consolídase como a sexta Comunidade Autónoma en número de empresas con actividades innovadoras.\nA pesar dos datos comentados, existen diversos factores que dificultan a innovación das empresas, entre os que destacan a existencia doutras prioridades na propia empresa (46,2%) e a consideración do elevado custo (24,3%).\n5G solidario capaz de lograr un Camiño de Santiago moito máis accesible\nDesde o Grupo de Tecnoloxía da Información de atlanTTic encargáronse da parte técnica de integrar un robot cuadrúpede –bautizado como Santi porque el será os ollos e as pernas para camiñar ata Santiago- co sistema de videoconferencia de Cisco. “O obxectivo era conseguir que a persoa que non pode completar o camiño porque ten problemas de mobilidade poida ver o que ve o robot e controlalo remotamente e, para logralo, empregamos o sistema Webex, ao que lle engadimos unha especie de mando que permite controlar o robot”, explica Gil, ao que engade que tamén tiveron que desenvolver un software específico que permite tanto o envío de vídeo como o control remoto, “así como facer a integración de Webex”.\nRueda salienta o avance no desenvolvemento do Polo de Tecnoloxías Cuánticas a través da colaboración co Cesga e as tres universidades\nContará con 9,6 millóns de euros para impulsar a mellora da confidencialidade e a seguridade das comunicacións, un reto compartido con Madrid, Cataluña, País Vasco, Castela e León e o CSIC\nO Polo de Tecnoloxías Cuánticas, que aspira a situar Galicia como referente neste campo en 2030, suma investimentos por valor de máis de 30 M€ coas premisas de impulsar a tecnoloxía europea e o negocio internacional\nA Xunta agarda que o Goberno central conceda fondos europeos Next Generation a esta iniciativa e así elevar a mobilización público-privada ata os 154M €\nO presidente da Xunta, Alfonso Rueda, anunciou que o Consello da Xunta acordou hoxe autorizar a subscrición dos convenios entre a Axencia Galega da Innovación (Gain), o Centro Tecnolóxico de Supercomputación de Galicia (Cesga) e as universidades de Santiago de Compostela, A Coruña e Vigo para poñer en marcha o programa de comunicación cuántica e, deste xeito, seguir avanzando no Polo de Tecnoloxías Cuánticas de Galicia.\nCun orzamento de 9,6 millóns de euros -dos que 6,2 proceden do Plan de recuperación, transformación e resiliencia e 3,4 de fondos propios-, o obxectivo é mellorar a confidencialidade e seguridade das comunicacións a través de sete liñas de traballo. En concreto, Galicia colaborará con Madrid, Cataluña, País Vasco, Castela e León e o CSIC, para “deseñar xuntos unha rede de comunicación de alta seguridade e novos sistemas e protocolos de comunicación que nun futuro crearán a internet cuántica”, salientou Rueda.\nAsí, segundo explicou o presidente da Xunta, entre as actuacións previstas destaca “a creación dun enlace de comunicacións cuánticas por fibra óptica entre a Universidade de Vigo e o Cesga”, en Santiago de Compostela, o que permitirá establecer comunicacións plenamente seguras entre ambas as dúas institucións. Tamén servirá para demostrar as posibilidades da tecnoloxía ás empresas e como banco de probas.\nPor outra parte, desenvolverase unha estación óptica en Vigo para realizar comunicacións cuánticas vía satélite. Ademais, en colaboración co Polo Aeroespacial de Galicia, desenvolveranse sistemas para enlaces de comunicacións cuánticas con vehículos aéreos non tripulados.\nGalicia traballa para desenvolver un Polo de Tecnoloxías Cuánticas que ten como obxectivo situar Galicia nun referente neste campo no 2030 coas premisas de impulsar a tecnoloxía europea -para garantir a soberanía tecnolóxica de Europa- e o negocio internacional que favorecerá a súa sustentabilidade económica a medio prazo. Preténdese mellorar o coñecemento, o avance da tecnoloxía e a consolidación económica apoiándose no mundo académico, nos centros de I+D+i e no tecido empresarial .\nEnmarcado na nova Estratexia de especialización intelixente (RIS3) de Galicia, aspira a contar con 154M € de investimento público-privado, para o que será necesario contar con fondos europeos NextGeneration, tendo en conta que se trata dun dos proxectos prioritarios para Galicia que foi trasladado ao Goberno central.\nActualmente, entre outras iniciativas, o Polo de Tecnoloxías Cuánticas ten comprometidos 30 millóns de euros. Aos convenios anunciados hoxe, súmanse 15 millóns de euros do acordo da Xunta de Galicia co Cesga para o despregamento dunha infraestrutura baseada en tecnoloxías cuánticas da información que impulse a investigación e experimentación en Galicia; os programas Quantum (500.000 euros), talentQ de formación (1,5M €) e NESAQ (280.000 euros); así como os investimentos no supercomputador Finisterrae III, apoiado polo Goberno galego e o CSIC.\nA Vicepresidencia Primeira e Consellería de Economía, Industria e Innovación aposta polas tecnoloxías cuánticas como elemento tecnolóxico disruptivo que permitirá posicionar o ecosistema galego de I+D na vangarda e acelerar o desenvolvemento económico e a recuperación. As tecnoloxías cuánticas teñen innumerables aplicacións en sectores vitais para Galicia como a medicina, o ambiente, a biotecnoloxía, a aeronáutica, a automoción, a loxística ou as telecomunicacións, entre outras. Agárdase que o seu impacto sexa maior que o logrado pola computación clásica no último século.


18:34 do 11 de agosto de 2021\nEsta fin de semana estiven paseando pola Coruña e aproveitei para visitar o Aquarium Finisterrae. A parte positiva que podo sinalar é a fermosa sala inferior con referencias ao Nautilus de Jules Verne, e que merece ser a localización dun filme. A parte negativa, que atopei un emprego da lingua inxustificable nun espazo cunha clara vocación didáctica.\nEn primeiro lugar, vemos que a información aparece en galego e español, pero non en ambas linguas simultaneamente. A información científica atópase na parte superior, nunha tipografía neutra sobre fondo claro. Na marxe inferior, en cor amarela e nun tipo de letra que lembra a Comic Sans ou semellante, aparece un recadro en galego con comentarios sobre os produtos de tempada no mercado, refráns ou importancia de certos peixes na gastronomía propia de Galicia. Noutras seccións compártese información en galego (e unicamente en galego) que só podo cualificar como folclórica: viñetas representando personaxes con vestimentas supostamente tradicionais, desenvolvendo oficios como peixeira ou pulpeira e ditos populares sobre os produtos do mar. Por suposto, esta parte integramente en galego. O inglés non aparece por ningures.\nTeño moi boa opinión do enorme traballo realizado polos Museos Científicos Coruñeses polo seu esforzo en achegar o coñecemento científico ao público xeral, especialmente ás persoas novas e por tentar facelo sempre de xeito ameno e accesible. Precisamente por iso, entristéceme enormemente esta mostra de diglosia quero pensar que involuntaria e a plasmación en forma de carteis de cores dos prexuízos ligüísticos: o castelán para o coñecemento científico e as cousas serias, o galego para as anécdotas, o popular, a gastronomía e os refráns. O castelán en Arial, o galego máis abaixo e en Comic Sans. Tendo o exemplo doutros museos nos que a información está simplemente replicada en castelán, galego e inglés, non podo comprender que levou á dirección desta institución a tomar unha decisión tan desacertada, sobre todo nun espazo claramente dirixido a público escolar. A mensaxe, voluntaria ou involuntaria, é clarísima: o galego só serve para cousas do cotián, do tradicional e do popular na súa peor acepción. Para as cousas serias xa temos o castelán. O inglés, a verdadeira lingua franca da ciencia, fica para outra ocasión.


O autor de matanza de Atocha é extraditado a España desde Sao Paulo\nEfe 06 febrero 2020 23:09 h.\nBrasil Mundo España Atocha\nGarcía Juliá.FERNANDO BIZERRA (Efe)\nGarcía Juliá cumpriu 14 dos 193 anos de prisión aos que foi condenado en 1980 por perpetrar, xunto a outros dous pistoleiros, o atentado que acabou coa vida de cinco persoas\nO ultradereitista español Carlos García Juliá, un dos autores da matanza de Atocha de 1977, foi extraditado este xoves desde Sao Paulo, onde se atopaba preso desde facía un ano, e ten previsto chegar mañá, venres, a Madrid.\nFontes da Policía Federal de Brasil informaron a Efe de que García Juliá embarcou nun voo comercial de Iberia que despegou pouco logo das 16.00 hora local (19.00 GMT) rumbo a Madrid, onde ten previsto chegar ás 06.00, hora española.\nGarcía Juliá chegou ao aeroporto internacional de Guarulhos, na rexión metropolitana de Sao Paulo, acompañado polo cónsul de España en Sao Paulo, Ángel Vázquez, segundo puido constatar Efe.\nA extradición de García Juliá, que foi militante do partido ultradereitista Fuerza Nueva, fora autorizada pola Corte Suprema de Brasil en agosto de 2019 e tan só dependía de que o Executivo brasileiro confirmásea, o que ocorreu a comezos deste ano.\nO ultradereitista foi condenado en España en 1980 por ser un dos autores materiais da masacre na que foron asasinados a tiros tres avogados laboralistas, un estudante de Dereito e un administrativo en Madrid.\nGarcía Juliá, quen cumpriu 14 dos 193 anos de prisión aos que foi condenado en 1980, atopábase prófugo desde comezos dos noventa e foi arrestado en decembro de 2018 en Sao Paulo, onde vivía baixo unha identidade venezolana falsa e chegou a traballar como condutor de Uber.\nAntes da súa detención en Brasil, García Juliá, que tiña 24 anos cando perpetrou a matanza, pasou dúas décadas prófugo e iniciou un periplo de fugas por diversos países de Latinoamérica, entre eles Paraguai e Bolivia.\nTras coñecerse o paradoiro do condenado, a Audiencia Nacional de España requiriu a súa extradición por entender que a condena que lle foi imposta non prescribiu e quedan por cumprir 3.855 días de prisión.\nTras a extradición de García Juliá, o embaixador de España en Brasil, Fernando García Casas, ten previsto recibir este venres en Brasília ao ministro de Xustiza brasileiro, Sergio Moro, para agradecer a colaboración por parte do país suramericano.\nGARCÍA JULIÁ, "ARREPENTIDO" POLO CRIME, SEGÚN O SEU AVOGADO\nNunha entrevista con EFE esta semana, o avogado de García Juliá, Daniel Mourad Majzoub, asegurou que o ultradereitista está "arrepentido" do ocorrido a noite do 24 de xaneiro de 1977, cando el e outros dous pistoleiros entraron nun bufete de avogados laboralistas na madrileña rúa de Atocha e dispararon a nove persoas que alí se atopaban, cinco das cales resultaron mortas e catro feridas.\n"En varios momentos dos interrogatorios, (Juliá) reiterou que aquilo (a matanza) ocorreu na época na que era nova, era un idealista, e que estaba arrepentido diso, pero xa pagara pola sentenza e polo crime cometido", asegurou a Efe Mourad Majzoub no seu bufete en Sao Paulo.\nNo entanto, o xurista considerou que García Juliá "xa cumpriu a súa pena" e que España terá que "entendelo".\n"O España entende iso ou nós imos recorrer ao Tribunal de Estrasburgo", adiantou.\nDe acordo co avogado defensor, García Juliá mantén actualmente unha unión estable con /strong<> Raimunda, unha muller de nacionalidade brasileira, e a extradición supuxo un "drama familiar" que "está a separar a unha familia".\n"(García Juliá) ten ademais unha filla, que non é de sangue, é a súa fillastra, pero a quen trata como unha filla", expresou o avogado.\n¿E ti que animal ves? Un novo efecto óptico deixa perplexos os internautas


Humor e poesía con Aldaolado - Concello de Barbadás\nConcello de Barbadás > Cultura > Humor e poesía con Aldaolado\nHumor e poesía con Aldaolado\nData de inicio: 17/08/2017\nXoves, 17 de agosto ás 21h.\nParque da Solaina (A Valenzá).\nPretende chamar á atención daqueles que miran a poesía de esguello. Porque para Lucía Aldao e María Lado a lectura de poesía non pode ser algo que adormente ao espectador. Partindo deste orzamento Aldao e Lado presentan un recital de poesía ameno, dotado de ritmo e comunicación aberta co espectador, no que este adquire ademais un papel activo.\nDurante o recital hai música en directo, xogos, historias, momentos de reflexión… pero sobre todo hai comunicación poética pura e verdadeira.


Lei de normalización lingüística - Wikisource\n2 Título I. Dos dereitos lingüísticos en Galicia\n3 Título II. Do uso oficial do galego\n4 Título III. Do uso do galego no ensino\n5 Título IV. O uso do galego nos medios de comunicación\n6 Título V. Do galego exterior\n7 Título VI. Da administración autonómica e a función normalizadora\n8 Disposicións adicional e final\n8.1 Disposición adicional\n8.2 Disposición final\nTítulo I. Dos dereitos lingüísticos en Galicia[editar]\nTítulo II. Do uso oficial do galego[editar]\nTítulo III. Do uso do galego no ensino[editar]\nTítulo IV. O uso do galego nos medios de comunicación[editar]\nTítulo V. Do galego exterior[editar]\nTítulo VI. Da administración autonómica e a función normalizadora[editar]\nDisposicións adicional e final[editar]\nTraído desde «https://gl.wikisource.org/w/index.php?title=Lei_de_normalización_lingüística&oldid=19015»


O bocadillo pode ser saudable segundo o tipo de pan e os condimentos que se usen | Consumer\nO bocadillo pode ser saudable segundo o tipo de pan e os condimentos que se usen\nO pan tradicional é máis beneficioso que o pan de molde\nO bocadillo pode considerarse un alimento san, segundo os ingredientes que se usen na súa elaboración. O pan é un dos máis importantes e, por iso, é determinante a elección dunha variedade de calidade. Segundo Avelina Acebal, Nutricionista do Hospital USP San Camilo de Madrid, o pan tradicional é máis saudable que o de molde, de orixe industrial. A especialista tamén recomenda o uso de variedades integrais porque son ricas en fibra e achegan unha dose extra de vitaminas e minerais.\nOs condimentos cos que se aderezan o pan tamén son moi importantes, tanto aqueles con os que se unta como os que se introducen no seu interior. Respecto dos primeiros, Acebal recomenda o uso de aceite de oliva ou mostaza e prescindir doutros menos saudables, como a manteiga, a margarina, a maionesa ou os queixos de untar.\nAdemais, a nutricionista lembra que os embutidos, os patés e a charcutería son alimentos grasos que poden substituírse por outros máis saudables. En xeral, o xamón serrano, o lombo, o xamón cocido e a pechuga de pavo ou pito conteñen sobre un 10% menos de materia graxa.\nDoutra banda, Acebal explica que o pan achega hidratos de carbono ao noso organismo, que son unha importante fonte enerxética. Por iso, recomenda non exceder dun consumo de 100 g diarios e inxerilos ao mediodía. É neste momento do día cando as necesidades enerxéticas son maiores, polo que se debería evitar o seu consumo na cea, que conviría baseala en alimentos proteicos.\nbocadillo fibra integrales-gl minerales-gl vitaminas


O millo na cultura galega - EcoCamiño\nDesde calquera dos camiños de Santiago que cruzan Galicia pódense ver grandes extensións de terreo dedicadas ao cultivo de millo. Esta planta ten gran relevancia na cultura galega por ser de gran interese tanto para a gandería como para ao autoconsumo a través da moenda do gran para obter fariña. Esta é a súa historia.\nCoas grandes navegacións do século XVI e o inicio do proceso de colonización de América, o cultivo do millo expandiuse cara outras partes do mundo. Foi traída a Europa por Cristóbal Colón en 1492 e a primeira referencia do seu cultivo en Galiza data de 1610, na zona do Barbanza. O novo millo veu substituír ao antigo, que hoxe recibe o nome de millo miúdo ou paínzo, e que se viña cultivando e secando en hórreos e celeiros en Europa dende a antigüidade.\nImpulsado polos campesiños, o millo transformou a paisaxe agraria e o sistema alimentario das aldeas nas que se xeneralizou, a pesar do seu escaso aprecio social (fontes monásticas poñen de manifesto que só consumían o cereal americano aquelas familias que non tiñan suficiente centeo).\nCa introdución nos anos 70 de variedades híbridas, con rendementos máis elevados, foise abandonando o cultivo de variedades do país, poñendo en perigo a súa supervivencia.\nUnha vez que sabemos como chegou a Galicia, queremos contarche algunhas cousas curiosas soBre o millo e o seu impacto na nosa cultura. Comezamos!!\n1. As “Espigas namoradas“ ou “Millo pego” son aquelas que teñen grans de millo doutra cor. Isto pasa porque ao seu lado se cultivaba outra variedade e acabaron cruzándose. Os que máis resaltan nas espigas, son os grans de millo Corvo como vedes na imaxe.\n2. Se o que che preocupa é a saúde, xa o sabes: o millo, máis san canto máis escuro. Unha vez máis, a ciencia entra en contradición con algunha das crenzas máis habituais. Un estudo da Misión Biolóxica de Galicia (MBG) desvela que existe unha relación directa entre a intensidade da cor do gran de millo e os seus compostos beneficiosos para a saúde, como as antocianinas e os carotenoides. Canto máis escuro, máis compostos antioxidantes. Nese sentido, a variedade Meiro, popular pola Feira do Millo Corvo, presenta unha riqueza alimenticia que sería interesante explorar, en opinión dos investigadores.\n3. A plantación de millos híbridos aumenta as producións nun 25 a 30 por 100 con respecto aos denominados millos do país. Por este motivo, as variedades tradicionais case desaparecen. Pero que valor engadido achegan estas variedades con respecto á híbrida americana? Presentan unha mellor textura e sabor que os híbridos comerciais. Con todo, o seu rendemento é menor, polo que probablemente o produto será un pouco máis caro, aínda que estará avalado pola garantía de calidade.\nPero a pesar disto que vos acabamos de contar, aínda se conservan variedades con características propias en moitas localidades.\n4. Na costa, o millo converteuse no cereal panificable pola súa capacidade de producir un pan que os mariñeiros puideran levar nos barcos sen perder as súas cualidades durante bastante tempo. Por iso, as variedades da costa galega son brancas.\nNa penillanura, que comprende a maioría das provincias de Pontevedra e A Coruña, cultivábase centeo para facer o pan. O millo era fundamentalmente penso para o gando e neste caso as variedades amarelas son máis vantaxosas.\nNas terras altas do interior, fundamentalmente en Lugo e Ourense, o ciclo vexetativo é máis curto, polo que as variedades teñen que ser máis precoces. Ademais, os outonos son máis secos que nas provincias atlánticas polo que o zuro pode ser máis groso e así soportar máis filas de gran.\nEste esquema xeral ten numerosas excepcións xa que é frecuente atopar variedades doutros tipos, por exemplo multicolores, en zonas de millo branco ou amarelo.\n5. A esfolla (acción de desfollar) era unha verdadeira festa na aldea, na que o grupo de parentes e veciños reunidos se adicaba, entre bromas, a quitarlle as follas ás espigas. Ían separando as espigas amarelas das brancas, e cando algún atopaba unha de cor morada (chamada “Espiga reina” nunhas zonas e “rei” noutras) quedaba como o rei da festa mentres que alguén non atopara outra. A crenza xeneralizada era que atopar unha “reina” traía sorte.\nTamén daba boa sorte cando aparecían varias espigas agrupadas dentro dun mesmo follato. Chamábanse “Espigas das Ánimas“.\n6. O millo fixo evolucionar os hórreos galegos. Deulles unha monumentalidade que non teñen noutras rexións de Europa onde son tamén un elemento característico da paisaxe tradicional. Os hórreos de Lira e Carnota, de Ozón ou do Araño, ou os de Combarro, fan imaxinar abundantes colleitas de millo na Galicia litoral que é onde este cultivo atopou o seu mellor sitio. Nas comarcas do interior onde a produción era máis escasa, o habitual era facer ristras coas espigas que se poñían a secar no corredor da casa.\n7. As espigas podían debullarse á man ou mallarse, ben golpeando as espigas en sacos vellos ou utilizando un aparello chamado “carro”, unha especie de caixa feita de castiñeiro coas táboas algo separadas e montada sobre catro pés. Para mallar poñíase unha manta por debaixo do carro e sobre el botábanse as espigas. Dábanselle uns golpes cus paus curvos e os grans caían, a través dos orificios, sobre a manta.\n8. Nas zonas vitivinícolas, o que predominaba eran as bodegas. Nas comarcas da Galicia interior, máis gandeiras, máis de centeo, o millo non se daba ben. A colleita era pequena, e moitos preferían secalo como se ve na foto, en ristras trenzadas. Co inconvinte, eso si, de ter que poñer as espigas a cuberto nos días de choiva.\nA primeira fotografía é en Monforte no 1930 (fonte: Galicia Agraria) e a segunda en Riotorto. Nas dúas vemos como secan o millo colgándoo a falta de hórreo.\n9. Co millo facíanse as únicas monecas que tiñan as nenas pobres para xogar…\n10. …e tamén se usaba, como non, para descansar, xa que con el facían xergóns para as camas. Facían unhas fundas de tea e enchíanas de follas de millo secas. Para facer un xergón precisábanse moitas follas. Dun ano para outro as follas gastábanse, e entón o que facían, se tiñan dous xergóns, era encher coa folla dos dous un, ou xuntar a folla vella coa nova.\n11. Tamén se aproveitaban as follas para facer disfraces no entroido, como por exemplo o da foto.\n12. Existen 5 variedades de conservación incluídas no rexistro de variedades comerciais:\nTuy (BOE 24 de febrero de 2009)\nRibadumia (BOE 24 de febrero de 2009)\nRebordanes (BOE 24 de febrero de 2009)\nSarreaus (BOE 24 de febrero de 2009)\nBibei (sin. Viana) (BOE de 30 de noviembre de 2009)\n13. Na leira do millo poñíanse uns espantallos e unhas tarabelas para espantar os paxaros, principalmente os corvos, para que non foran comelo e tamén queimábanse trapos vellos nos balados da leira pra que o porco teixo non se achegara a él, pois non soportaban o cheiro que producían.\n14. Máis de 1.200 produtos vendidos nos supermercados inclúen un ou varios ingredientes derivados do millo.\n15. Ao ser unha pranta tan importante na nosa cultura, creouse un rico vocabulario e unha abondosa literatura popular: refráns, ditos, cantigas, adiviñas e lendas.\nRefrán: “Non caves o millo con néboa, que como está, así queda“\nAdiviña: “Ten barbas e home non é; ten dentes e non pode comer” (O millo)\nE rematamos o artigo con unha Cantiga:\n“Sachade ben sachadoras,\nsachade ben o meu millo;\nse non queda ben sachado,\n¿Que farei pró San Martiño?\nSei cantar e sei bailar,\ntodo se me da na man\ntamén sei cavar o millo\nalá en chegando San Xoán.\nAta a folliña do millo\nsabe tamén picardía,\ngarda do orballo da noitepara beber polo día“\nTags: Camiño de Santiago, Galicia, Millo, Xacobeo 2021\nEntrada anterior O acceso a Santiaguiño do Monte potencia o respeto ao medioambiente\nSeguinte entrada Camiño da Pedronía. Guía interpretativa


Flatbread (pequenos panes planos) con coliflor (baixo e sen glute) | Sublimis\nEmilie Charignon – Cupkilleuse.fr (Galego)\nnon sempre fácil de facer sen pan cando come gluten libre ou cando prestamos atención á súa liña. Teño unha receita que agradará aos celíacos e ás persoas que prestan atención á súa liña, que comen saudable, IG Bas (baixo IG), Paleo … non é?\nHoxe non pretendo facer Preséntache a unha receita de pan con codia crujiente e a mieta de Shanging pero unha boa preparación agradable, que fará unha boa boa (e especialmente moi saudable!) Alternativa ao pan. Estes son pequenos panes planos alias “flatbreads” preparados con coliflor (si si!), Almond e ovo en po.\nSabías que a flor de repolo permite acadar unha gran cantidade de receitas hiper gourmet reducindo o número de Calorías? Arroz, a través das tortillas, pizza, tabular, escotilla-parmentier, falso béchamel, etc. A coliflor é unha vexetal rica en vitaminas (C, B e K), minerais e antioxidantes. Se temos o gusto crido, cociñado ou mesmo á prancha, é baixo en calorías (25 kcal por 100 gramos de coliflor cocida). É particularmente rico en fibra que estimular o sistema dixestivo, mellorar o tránsito intestinal e previr o cancro de colon.\nAficionados de cociña saudables e os alimentos probablemente escoitaron falar da masa de pizza falsa baseada na coliflor? A receita que lle presento é similar, pero a vantaxe é que non hai necesidade de apretar e arrugar a coliflor mixta nunha gasa ou un pano. Simplemente poñer os ingredientes na orde indicada no mesturador, estender a masa obtida nunha tixola de cocción e cociñar durante 30 minutos a 185 graos.\nIngredientes: (para unha placa cocida – Classic catro catro tipo\n– 280 g de repolo de flores CRU\n– 100 g de almond en po\n– Congreso da túa elección: Curcuma, Curry, MIX DE SEED (Poppy, xirasol, sésamo …): Divírtete!\nPon a repolo de flores nun mezclador e mestúralo ata que teña unha especie de “arroz”. Engadir outros ingredientes na orde indicada: en po de améndoa, ovos, sal … Estender a masa nunha folla de cocción, cuberta de papel de pergamiño e cociñar durante 30 minutos a 185 graos (forno precalentado).\nPrevious Post - Previous post: Tiramisú en caramelo e paletas de bretón\nNext Post - Next post: Información do cancro, un servizo d información médica e social dedicada ao cancro


O PSdeG abre o proceso para a expulsión do xa ex vicepresidente da Deputación de Lugo - POLÍTICA - Sermos Galiza - Diario de intereses galegos\nO PSdeG abre o proceso para a expulsión do xa ex vicepresidente da Deputación de Lugo\nRedacción 13 Abril 2018 11:39 h.\nManuel Martínez e Darío Campos, noutro momento das súas relacións políticas Foto: Efe\nManuel Martínez, alcalde de Becerreá, voltou a votar co PP. Anuncia tamén que nas próximas eleccións municipais liderará unha candidatura independente.\nBNG PSdeG DaríoCampos DeputacionLugo Manuel-Martínez\nA pasada terza feira, Manuel Martínez -naquela altura aínda vicepresidente da Deputación de Lugo- votou co Partido Popular sobre Suplusa, a entidade que xire as residencias de maiores e que el propio preside.\nÉ unha vella historia. Hai xa tres anos Martínez rachara a disciplina de voto e fóralle aberto un expediente de expulsión. O cisma non chegou a consumarse e o alcalde de Becerreá retornou á disciplina do PSdeG. Até esta terza feira. O seu confronto coa dirección provincial do partido socialista é irreversíbel. Quinta feira, Martínez foi cesado como vicepresidente e a comisión executiva provincial abriu un expediente disciplinario con vistas á súa expulsión. O alcalde de Becerreá dixo onte que non pensa recorrer a decisión dos seus xa ex compañeiros e que a todos os efeitos se desliga dun partido en que militou durante 40 anos.\nA dirección galega do PSdeG respalda sen fendas a decisión dos seus órgaos lugueses. "O compañeiro que votou en contra da proposta do grupo socialista sabe cais son os feitos, a comisión executiva provincial de Lugo decidiu a abertura daquel mecanismo e o partido respaldará o procedimento estatutario previsto de acordo ás normas", afirmou esta quinta feira Gonzalo Caballero, secretario xeral do PSdeG.\nA expulsión de Martínez deixaría o PSdeG sen maioría no pleno e en teoría ábrese un cenario que podería desembocar nunha nova moción de censura na corporación, se o xa ex vicepresidente e o PP reataren as relacións que levaron no seu día a que a alcaldesa de Mondoñedo, Elena Candía, desprazase da presidencia o socialista Darío Campos. O PSdeG recuperaría a presidencia en outubro de 2015 grazas ao retorno ás súas filas do díscolo Martínez -un político que se caracteriza pola súa intermitencia- e ao ao apoio dos dous deputados do BNG.\nNo resto das cidades galegas a militancia aposta nunha solución de consenso. Canto ás vilas, haberá competición entre dous candidatos en Ames e Sanxenxo. As primarias estarán moi masculinizadas: só 2 mulleres, entre 15 aspirantes ás secretarías xerais locais.